हल्द्वानी में सोनिया की चुनावी रैली रद्द  
पांच राज्यों में होने वाले विधानसभा चुनावों के लिए सोनिया गांधी अपने प्रचार अभियान की शुरुआत आज हल्द्वानी से करने जा रही थी।
उत्तराखंड में विधानसभा के लिए आगामी 30 जनवरी को होने वाले चुनावों के लिए कांग्रेस अध्यक्ष सोनिया गांधी की पहली सभा राज्य में जबर्दस्त कोहरे के चलते रद्द हो गई। नैनीताल के पुलिस अधीक्षक अनंत राम चौहान ने बताया कि उनकी सूचना के अनुसार सोनिया गांधी का कार्यक्रम रद्द कर दिया गया हैं, क्योंकि इलाके में जबर्दस्त कोहरा है और इसके चलते उनका विमान नई दिल्ली से ही उड़ान नहीं भर सका।
चौहान ने कहा कि सोनिया को नई दिल्ली से उत्तर प्रदेश के बरेली और फिर हल्द्वानी आकर चुनावी सभा को संबोधित करना था, लेकिन उनका विमान मौसम की खराबी के कारण उड़ान नहीं भर सका।    

चौहान ने कहा कि सोनिया को नई दिल्ली से उत्तर प्रदेश के बरेली और फिर हल्द्वानी आकर चुनावी सभा को संबोधित करना था, लेकिन उनका विमान मौसम की खराबी के कारण उड़ान नहीं भर सका।